Lav et referat af nedenstående tekst:

Tekst:
Det var et overraskende syn, der mødte Ruth Jensen, da hun torsdag aften kom hjem fra arbejde. Hendes søn og bror var i gang med at oppudse væggen, da de stødte på det gemte kunstværk. Under silikatpladen var et omkring to gange tre meter stort maleri. I første omgang troede de, at det var et useriøst kunstværk, men huskede, at der var en maler, der havde været ven af familien i huset i 70'erne. Facebook-opslag hjalp med at finde kunsteren Ruth Jensen lagde billeder ud på sin Facebook-profil, hvor hun søgte hjælp til at finde frem til kunstneren bag maleriet. Her var der hjælp at hente fra beboere i området, der kendte til de tidligere husejere og forbindelsen til Færgemann. Knud Erik Færgemann var svoger til Karen og Andreas Dahl Engelbrechtsen, som boede i huset i 60'erne og 70'erne. Færgemann-familien lånte ofte huset, når de havde ferie, og i stedet for betaling malede Knud Erik Færgemann et stort maleri til familien Engelbrechtsen - sandsynligvis i starten af 60'erne eller i start 70'erne. Søn fik kuldegysninger Ruth Jensen tog kontakt til Knud Erik Færgemanns søn, Henrik Færgemann. Han kom forbi for at bekræfte, at maleriet er sin fars. Henrik Færgemann kan godt huske, at hans far i sin tid malede ydervæggen, og han har ofte tænkt på, hvad der skete med det. Derfor blev han meget glad, da familien kontaktede ham om maleriet. - Jeg fik kuldegysninger, da jeg så det. Jeg troede for længst, det var væk, siger Henrik Færgemann. Til Henrik Færgemanns store overraskelse, var maleriet utrolig godt bevaret, og det havde stort set ingen skader, trods de mange år det har eksisteret og været gemt væk. Håber maleri bliver bevaret Ruth Jensen, som ejer huset og i forbindelse med salgssætning renoverer, har endnu ikke taget stilling til, hvad der skal ske med kunstværket. - Hvis bare det ikke havde været en ydervæg, så det kunne flyttes, så havde det været nemmere at bevare, siger Henrik Færgemann. Det er i dag ikke så let at få fat i Knud Erik Færgemanns kunstværker, og derfor håber hans søn, at faderens maleri bliver bevaret. For det er også en værdifuld væg, man nu kan finde i Hune. Henrik Færgemann vil vurdere, at hans far ville have taget mellem 75.000 og 100.000 kroner for et maleri i den størrelse, da han levede.

Referat:
Under beklædningen på en væg, er det farverige maleri dukket op. Det viser sig at være den kendte kunstner Knud Erik Færgemann, der har malet det.